**De n-ar fi decât visul…**

*Radu Stanca*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De n-ar fi decât visul și tot ar fi de-ajuns

Sǎ mi te-aducǎ-n minte când mǎ cuprinde dorul

Ȋnsǎ mai e și cupa-aceasta unde-ascuns

Ṭin trupul tǎu, și sânul, și șoldul, și piciorul…

O iau ȋn mâini și parcǎ, privind-o, ȋmi revii

Zburând numai o clipǎ ușor pe dinainte,

Pe fundul ei cu luciu de ape argintii

Te vǎd ca-ntr-o oglindǎ-a aducerii aminte.

Când o ciocnesc cu alt vas, ȋn clinchetul stârnit

Sub streșinile casei plouatǎ cu petale,

Ṭi-aud, rostogolindu-și vioiul clipocit,

Sonorul râs ce parcǎ-ți spǎrgea ȋn dinți cristale.

Iar noaptea, când o umplu cu sângeriul must

Și când, aprins la fațǎ de aspra bǎuturǎ,

Pun gura mea pe gura ei roșie și gust,

Simt ca prin vis pe buze știuta-ți mușcǎturǎ…